ครับแฟนผมมีเลือดออกมาทางช่องคลอดสีน้ำตาลเข้มครับ ผมมีเพศสัมพันธ์แล้วป้องกันครับใส่ถุง ไม่ขาดแน่นอนแล้ว หลั่งนอกด้วย มันพอจะมีโอกาสท้องมั๊ยครับ รบกวนตอบด้วยนะครับ
สวัสดีค่ะ หากใช้ถุงยางอนามัยได้อย่างถูกต้อง และไม่มีการฉีกขาดหรือรั่วซึม ถุงยางอนามัยก็จะช่วยป้องกันการตั้งครรภ์ได้ 98% หรือมีโอกาสตั้งครรภ์ประมาณ 2% แต่หากได้ใช้การหลั่งนอกร่วมด้วย โอกาสในการตั้งครรภ์ก็จะลดลงไปอีกสำหรับเลือดสีน้ำตาลเข้มที่ออกจากช่องคลอด อาจเป็นเลือดนำก่อนที่ประจำเดือนสีแดงจะมาก็ได้ โดยจะพบได้ 1-2 วัน ก่อนประจำเดือนจริงๆจะมา ดังนั้น หากหลังจากนี้ 1-2 วัน ได้มีเลือดประจำเดือนมา ก็ถือว่าปกติดี และแสดงว่าไม่ได้มีการตั้งครรภ์เกิดขึ้นแต่หากไม่ได้อยู่ในช่วงวันที่ประจำเดือนควรจะมา และเลือดออกแบบกะปริดกะปรอยมาอีกเรื่อยๆ หรือมีปวดท้องน้อย หรือมีตกขาวที่ผิดปกติ ก็อาจเกิดจากสาเหตุอื่นๆ เช่น มีมดลูกอักเสบ ผลข้างเคียงจากการใช้ยาบางชนิด เช่น ยาสตรี สมุนไพร อาหารเสริม การมีภาวะไทรอยด์ฮอร์โมนผิดปกติ เป็นต้นดังนั้น หากไม่ได้อยู่ในช่วงวันที่ประจำเดือนควรจะมา และมีเลือดผิดปกติออกมาอีก โดยที่ไม่ได้เกิดจากการใช้ยาใดๆ ก็ควรไปพบแพทย์เพื่อตรวจค่ะ